**LR Izglītības un zinātnes ministrija**

**Ministrei I.Šuplinskas k-dzei**

**LR Labklājības ministrija**

**Ministrei R.Petravičas k-dzei**

*Nr.35/2020*

*11.12.2020*

**Par naudas balvas piešķiršanu par izciliem sasniegumiem sportā**

Lūdzu izskatīt iespēju piešķirt naudas balvu par izciliem sasniegumiem sportā 2019.gada nogalē un 2020.gadā parabobsleja sportistam Arturam Klotam un viņa trenerei Vitai Kotānei. Sportists ir izcīnījis 3.vietu Eiropas čempionātā 2019.gada decembra mēnesī un 3.vietu parabobsleja Pasaules Kausa kopvērtējumā 2020.gadā.

Iesniegums par naudas balvas piešķiršanu tika iesniegts Izglītības un zinātnes ministrijā laicīgi un noteiktā kārtībā, bet pamatojoties uz citādu pieeju naudas balvas piešķiršanā 2020.gadā, Nacionālā sporta padomes sanāksmē, kas norisinājās 3.decembrī 2020.gadā naudas balvas piešķiršana tika noraidīta.

Arturs Klots ir vienīgais vadošais parabobsleja sportists Latvijā, kurš katru gadu izcīna augstus rezultātus pasaules mērogā. No valsts budžeta programmas 09.00.00 “Sports” apakšprogrammas 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai” varam apmaksāt tikai dalību sacensībās, treniņprocesu sportists nodrošina pats no saviem privātajiem līdzekļiem.

Lūdzam piešķirt sportistam A.Klotam un viņa trenerei V.Kotānei naudas balvu par izciliem sasniegumiem sportā no valsts budžeta programmas 02.00.00 „Līdzekļi neparedzētiem gadījumiem”.

Patiesā cieņā,

Daiga Dadzīte

Prezidente

***Dokuments parakstīts ar drošu elektronisko parakstu un satur laika zīmogu.***